[{"text_idx": "#000002", "text": "Elusennau rydyn ni\u2019n cydweithio a\u0302 nhw"}, {"text_idx": "#000004", "text": "Yn ystod yr haf eleni, mae pobl ifanc Caerdydd wedi bod yn cyfrannu at yr ymgyrch i leddfu ansicrwydd bwyd wrth ddatblygu sgiliau gydol-oes."}, {"text_idx": "#000006", "text": "Mae\u2019r prosiect yn derbyn bwyd dros ben gan FareShare Cymru, sy\u2019n cael ei drefnu wedyn gan grw\u0302p o bobl ifanc, yna\u2019i ddosbarthu i deuluoedd a grwpiau cymunedol ar gyfer picnics."}, {"text_idx": "#000007", "text": "Cafodd y prosiect ei sefydlu dair blynedd yn o\u0302l yn wreiddiol, gan grw\u0302p o bobl ifanc gydag anghenion dysgu, i\u2019w helpu i gymdeithasu. Erbyn hyn mae\u2019r prosiect wedi tyfu i gynnwys pobl ifainc ar draws y gymuned."}, {"text_idx": "#000008", "text": "Daeth y syniad i ddarparu bwyd picnic i bobl o ganlyniad i\u2019r newyddion am dlodi bwyd yr haf."}, {"text_idx": "#000009", "text": "Roedd y bobl ifanc wir yn poeni ac yn ei chael hi\u2019n anodd deall bod pobl yn mynd i fod yn ei chael yn anodd rhoi bwyd ar y bwrdd dros yr haf."}, {"text_idx": "#000010", "text": "Y bobl ifanc oedd yn arwain y prosiect, nhw oedd yn gwneud popeth, o gofnodi\u2019r bwyd roedden ni\u2019n ei dderbyn, cyfrifo symiau, iechyd a diogelwch a phobi."}, {"text_idx": "#000011", "text": "Maen nhw\u2019n datblygu sgiliau heb yn wybod iddyn nhw, ond mae modd gweld gwelliant. Mae Maths yn un o\u2019r sgiliau mwyaf. Er enghraifft, gallwn ni fod yn cael bocsys o greision Skips a\u0302 chwech mewn pecyn, gydag 80 bocs ar gyfer 50 o deuluoedd. Mae angen mathemateg a datrys problemau ar gyfer hyn. \u2018Dw i wedi gweld eu hyder yn datblygu, a\u2019u gweld yn gweithio\u2019n well fel ti\u0302m."}, {"text_idx": "#000012", "text": "Roedd rhaid inni ddweud wrth ambell i riant o eistedd mewn cwpwrdd a pheidio a\u0302 thorri ar draws."}, {"text_idx": "#000013", "text": "Eleni, cefnogodd Haf y Picnics 50 picnic yng Nghaerdydd gan gynnwys cynlluniau chwarae, grwpiau ffydd a theuluoedd unigol."}, {"text_idx": "#000014", "text": "Roedd un o\u2019r bechgyn ifanc yn dod mewn a pharatoi\u2019r picnics. Roedd e hefyd yn rhan o\u2019r picnic ei hun fel person ifanc. Roedd y balchder yn ei wyneb yn ychwanegiad bach werth ei weld."}, {"text_idx": "#000015", "text": "Ry\u2019n ni wedi derbyn llawer o adborth gan deuluoedd, ac mae\u2019n arbennig. Mae wedi dod a\u0302\u2019r gymuned ynghyd gyda chynnyrch da iawn. Parodd beth o\u2019r cynnyrch ar o\u0302l y picnics. Mae Fareshare wedi bod yn ardderchog yn darparu\u2019r bwyd picnic bendigedig hyn. Roedd pob wythnos mor hyfryd ac addas."}, {"text_idx": "#000016", "text": "Mae\u2019r prosiect hefyd wedi helpu creu ymdeimlad o gymuned ymysg y bobl ifanc. Trefnon nhw farchnad a chodi \u00a3300 i ffoaduriaid Affganistan. Fel ffordd o ddiolch iddyn nhw, aeth Cymdeithas Tai Cymunedol Caerdydd a\u0302 nhw i\u2019r ffair yn Ynys y Barri."}, {"text_idx": "#000017", "text": "Doedd un o\u2019r bechgyn heb fod ar y reidiau o\u2019r blaen, ac yn dweud \u201cdydyn ni byth yn gallu fforddio nhw, fel teulu a\u0302 phump o blant\u201d. Roedd yn wobr arbennig iddyn nhw, un wnaethon nhw ei gwerthfawrogi\u2019n fawr."}]